Document ID: 31995R3061

Uredba Sveta (ES) št. 3061/95
z dne 22. decembra 1995
o spremembi Uredbe (ES) št. 992/95 o odpiranju in upravljanju tarifnih kvot Skupnosti za nekatere kmetijske in ribiške proizvode s poreklom z Norveške
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
ker so bile na podlagi določb Uredbe (ES) št. 992/95 [1] odprte tarifne kvote Skupnosti za nekatere kmetijske in ribiške proizvode s poreklom z Norveške; ker so bile kvote odobrene na podlagi Sporazuma med Evropsko gospodarsko skupnostjo in Kraljevino Norveško, sklenjenega 14. maja 1973 [2]; ker je bil po pristopu Španije in Portugalske k Skupnosti sklenjen sporazum v obliki izmenjave pisem med Skupnostjo in Norveško, odobren s Sklepom 86/557/EGS [3];
ker je bil zgoraj navedeni sporazum spremenjen ali dopolnjen s Sporazumom o Evropskem gospodarskem prostoru in z dvostranskim sporazumom v obliki izmenjave pisem z Norveško in odobren s Sklepom 93/737/ES [4];
ker je treba po pristopu Avstrije, Finske in Švedske zgoraj navedene kvote prilagoditi tako, da bodo med drugim upoštevale obstoječi trgovinski dogovor za ribiške proizvode med Avstrijo, Finsko in Švedsko na eni strani in Norveško na drugi;
ker je bil zato med Evropsko skupnostjo in Kraljevino Norveško sklenjen Dodaten protokol k zgoraj navedenemu sporazumu in odobren s Sklepom 95/312/ES [5], ker se je zaradi tega protokola Skupnost zavezala, da bo vsako leto in pod nekaterimi pogoji odprla tarifne kvote Skupnosti z dajatvijo nič za številne ribiške proizvode s poreklom iz Norveške;
ker bi bilo treba v skladu s tem zadevne tarifne kvote odpreti od 1. januarja do 31. decembra vsako leto; ker ni bilo mogoče izvajati teh koncesij pred 1. julijem tega leta in je torej za leto 1995 treba izjemoma predvideti odprtje kvot za obdobje od 1. julija do 31. decembra, vendar pa za celotno letno količino;
ker je bil med Evropsko skupnostjo na eni strani in Kraljevino Norveško na drugi sklenjen sporazum v obliki izmenjave pisem za nekatere kmetijske proizvode in odobren s Sklepom 95/582/ES [6]; ker se je v zgoraj navedenem sporazumu Skupnost obvezala, da bo od 1. januarja 1995 odprla letno tarifno kvoto Skupnosti z dajatvijo nič za nekatere kmetijske proizvode z Norveške,
SPREJEL NASLEDNJO UREDBO:
Člen 1
Uredba (ES) št. 992/95 se spremeni:
1. V členu 1 se odstavek 3 nadomesti z:
"3. Uporablja se Protokol o opredelitvi pojma izdelki s poreklom in o načinih upravnega sodelovanja [7], ki je v prilogi k Sporazumu med Evropsko gospodarsko skupnostjo in Kraljevino Norveško, spremenjenem z določbami iz člena 3 Dodatnega protokola k Sporazumu."
2. Prilogi I in II se nadomestita s Prilogama I in II k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Priloga I se uporablja od 1. januarja 1995 ali v obdobjih, navedenih v Prilogi I.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1995

Labels: 10
3
18
6